4.10.2018

               LT

               Europos Sąjungos oficialusis leidinys

               C 356/149

      P8_TA(2017)0432
      Hannu Takkulos skyrimas Audito Rūmų nariu
      2017 m. lapkričio 15 d. Europos Parlamento sprendimas dėl siūlymo skirti Hannu Takkulą Audito Rūmų nariu (C8-0330/2017 – 2017/0814(NLE))
      (Konsultavimasis)
      (2018/C 356/27)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0330/2017),

                  —

                  atsižvelgdamas į Darbo tvarkos taisyklių 121 straipsnį,

                  —

                  atsižvelgdamas į Biudžeto kontrolės komiteto pranešimą (A8-0338/2017),

                  A.

                  kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

                  B.

                  kadangi per 2017 m. spalio 19 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

                  1.

                  teikia teigiamą nuomonę dėl Tarybos pasiūlymo paskirti Hannu Takkulą Audito Rūmų nariu;

                  2.

                  paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


4.10.2018

               LT

               Europos Sąjungos oficialusis leidinys

               C 356/150

      P8_TA(2017)0433
      Baudilio Tomé Muguruzos skyrimas Audito Rūmų nariu
      2017 m. lapkričio 15 d. Europos Parlamento sprendimas dėl siūlymo skirti Baudilio Tomé Muguruzą Audito Rūmų nariu (C8-0331/2017 – 2017/0815(NLE))
      (Konsultavimasis)
      (2018/C 356/28)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0331/2017),

                  —

                  atsižvelgdamas į Darbo tvarkos taisyklių 121 straipsnį,

                  —

                  atsižvelgdamas į Biudžeto kontrolės komiteto pranešimą (A8-0342/2017),

                  A.

                  kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

                  B.

                  kadangi per 2017 m. spalio 26 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

                  1.

                  teikia teigiamą nuomonę dėl Tarybos pasiūlymo paskirti Baudilio Tomé Muguruzą Audito Rūmų nariu;

                  2.

                  paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


4.10.2018

               LT

               Europos Sąjungos oficialusis leidinys

               C 356/151

      P8_TA(2017)0434
      Bettinos Jakobsen skyrimas Audito Rūmų nare
      2017 m. lapkričio 15 d. Europos Parlamento sprendimas dėl siūlymo skirti Bettiną Jakobsen Audito Rūmų nare (C8-0332/2017 – 2017/0816(NLE))
      (Konsultavimasis)
      (2018/C 356/29)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0332/2017),

                  —

                  atsižvelgdamas į Darbo tvarkos taisyklių 121 straipsnį,

                  —

                  atsižvelgdamas į Biudžeto kontrolės komiteto pranešimą (A8-0341/2017),

                  A.

                  kadangi Parlamento Biudžeto kontrolės komitetas įvertino siūlomos kandidatės kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

                  B.

                  kadangi per 2017 m. spalio 26 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, svarstymas;

                  1.

                  teikia teigiamą nuomonę dėl Tarybos pasiūlymo paskirti Bettiną Jakobsen Audito Rūmų nare;

                  2.

                  paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


4.10.2018

               LT

               Europos Sąjungos oficialusis leidinys

               C 356/152

      P8_TA(2017)0435
      João Alexandre Tavareso Gonçalveso de Figueiredo skyrimas Audito Rūmų nariu
      2017 m. lapkričio 15 d. Europos Parlamento sprendimas dėl siūlymo skirti João Alexandre Tavaresą Gonçalvesą de Figueiredo Audito Rūmų nariu (C8-0333/2017 – 2017/0817(NLE))
      (Konsultavimasis)
      (2018/C 356/30)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0333/2017),

                  —

                  atsižvelgdamas į Darbo tvarkos taisyklių 121 straipsnį,

                  —

                  atsižvelgdamas į Biudžeto kontrolės komiteto pranešimą (A8-0343/2017),

                  A.

                  kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

                  B.

                  kadangi per 2017 m. spalio 26 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

                  1.

                  teikia teigiamą nuomonę dėl Tarybos pasiūlymo paskirti João Alexandre Tavaresą Gonçalvesą de Figueiredo Audito Rūmų nariu;

                  2.

                  paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


4.10.2018

               LT

               Europos Sąjungos oficialusis leidinys

               C 356/153

      P8_TA(2017)0436
      Ilianos Ivanovos skyrimas Audito Rūmų nare
      2017 m. lapkričio 15 d. Europos Parlamento sprendimas dėl siūlymo skirti Ilianą Ivanovą (Iliana Ivanova) Audito Rūmų nare (C8-0334/2017 – 2017/0818(NLE))
      (Konsultavimasis)
      (2018/C 356/31)

         Europos Parlamentas,

                  —

                  atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C8-0334/2017),

                  —

                  atsižvelgdamas į Darbo tvarkos taisyklių 121 straipsnį,

                  —

                  atsižvelgdamas į Biudžeto kontrolės komiteto pranešimą (A8-0344/2017),

                  A.

                  kadangi Parlamento Biudžeto kontrolės komitetas įvertino siūlomos kandidatės kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

                  B.

                  kadangi per 2017 m. spalio 26 d. Biudžeto kontrolės komiteto posėdį buvo surengtas kandidatės, kurią Taryba siūlo skirti Audito Rūmų nare, klausymas;

                  1.

                  teikia teigiamą nuomonę dėl Tarybos pasiūlymo paskirti Ilianą Ivanovą Audito Rūmų nare;

                  2.

                  paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


4.10.2018

               LT

               Europos Sąjungos oficialusis leidinys

               C 356/137

      P8_TA(2017)0459
      Prašymas atšaukti Anos Gomes (Ana Gomes) imunitetą
      2017 m. lapkričio 30 d. Europos Parlamento sprendimas dėl prašymo atšaukti Anos Gomes (Ana Gomes) imunitetą (2017/2096(IMM))
      (2018/C 356/19)

         Europos Parlamentas,

                  —

                  atsižvelgdamas į Portugalijos nuolatinės atstovybės Europos Sąjungoje 2017 m. gegužės 30 d. perduotą ir Portugalijos Respublikos generalinio prokuroro pavaduotojo pasirašytą prašymą atšaukti Anos Gomes imunitetą, kuris susijęs su Pezo de Regvos (Vilos Realio apygarda) teismo bendrųjų reikalų prokuratūroje nagrinėjama baudžiamąja byla Nr. NUIPC 430/16.6T9LSBP ir kuris buvo paskelbtas 2017 m. birželio 12 d. plenariniame posėdyje,

                  —

                  išklausęs Anos Gomes paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 straipsnį bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Portugalijos Respublikos konstitucijos 157 straipsnio 2 dalį ir Portugalijos Respublikos Asamblėjos narių statuto 11 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0363/2017),

                  A.

                  kadangi Vilos Realio apylinkės teismo Respublikos prokuratūros (Pezo da Regvos bendrųjų reikalų prokuratūros) prokuroras pateikė prašymą atšaukti Parlamento narės Anos Gomes imunitetą dėl jos padarytų pareiškimų interviu dienraščiui Diàrio de Noticias metu; šis interviu buvo paskelbtas to paties dienraščio interneto svetainėje 2016 m. balandžio 29 d.; kadangi prašymas atsiųstas siekiant pradėti baudžiamąjį procesą A. Gomes atžvilgiu ir norint pastarąją apklausti dėl šios bylos aplinkybių;

                  B.

                  kadangi straipsnyje rašoma apie kratas, susijusias su Vainos laivų statykla, ir kadangi A. Gomes, kalbėdama apie kelto „Atlântida“ pardavimą, pasak jos, „už grašius“, paminėjo, jog „tai ženklas, kad kažkas pajudėjo akivaizdžios korupcijos atveju“;

                  C.

                  kadangi nurodytos faktinės aplinkybės teoriškai apima tris A. Gomes padarytas nusikalstamas veikas, t. y. įstaigos, tarnybos ar juridinio asmens šmeižimo nusikalstamas veikas, kurios numatytos ir bausmės už kurias nustatytos Baudžiamojo kodekso 187 straipsnio 1 dalyje ir 2 dalies a punkte ir 183 straipsnio 2 dalyje, prieš dvi civilinio proceso šalis – už šią nusikalstamą veiką baudžiama laisvės atėmimu iki dvejų metų arba bauda, mokama iki 120 dienų;

                  D.

                  kadangi Protokolo Nr. 7 dėl Europos Sąjungos privilegijų ir imunitetų 8 straipsnyje numatoma, kad Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

                  E.

                  kadangi Europos Parlamento darbo tvarkos taisyklių 5 straipsnyje numatyta, kad Parlamentas, vykdydamas savo įgaliojimus, susijusius su privilegijomis ir imunitetais, pirmiausia siekia išlikti principinga demokratiška teisėkūros asamblėja ir užtikrinti Parlamento narių nepriklausomumą, einant savo pareigas;

                  F.

                  kadangi Europos Teisingumo Teismas pripažino, kad nario už Parlamento ribų padarytas pareiškimas gali būti einant pareigas pareikšta nuomonė, kaip tai suprantama pagal Protokolo Nr. 7 8 straipsnį, kai esama subjektyvaus vertinimo, kuris glaudžiai ir akivaizdžiai susijęs su Parlamento nario Europos Parlamente einamomis pareigomis, nes tokios nuomonės egzistavimas priklauso ne nuo vietos, kur padarytas pareiškimas, o nuo jo pobūdžio ir turinio;

                  G.

                  kadangi šiuo metu politinės diskusijos vis dažniau vyksta už Parlamento posėdžių salės ribų naudojantis tokiomis ryšių priemonėmis kaip pranešimai spaudai, interviu, tinklaraščiai ir internetas;

                  H.

                  kadangi aptariamame interviu A. Gomes pareiškimai buvo padaryti vykdant Parlamento nario funkcijas ir, visų pirma, pareigas, kurios susijusios su jos kaip Tyrimo komiteto įtarimams dėl Sąjungos teisės pažeidimų ir netinkamo administravimo taikant Sąjungos teisę atvejų, susijusių su pinigų plovimu, mokesčių vengimu ir slėpimu, nagrinėti pirmininko pavaduotojos vaidmeniu;

                  I.

                  kadangi A. Gomes teiginiai tiesiogiai susiję su jos pareiškimais, padarytais per televizijos laidą „TVI24- Cara a Cara – Ana Gomes versus Carlos Abreu Amorim“, kuri buvo transliuojama 2013 m. lapkričio 29 d., ir dėl kurių Europos Parlamentas gynė jos imunitetą (2);

                  J.

                  kadangi dėl šios priežasties A. Gomes pareiškimai patenka į jos veiklos Europos Parlamente sritį;

                  1.

                  nusprendžia neatšaukti Anos Gomes imuniteto;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.

         (2)  2014 m. lapkričio 13 d. Europos Parlamento sprendimas dėl prašymo atšaukti Anos Gomes imunitetą ir privilegijas (OL C 285, 2016 8 5, p. 19).


title: 2018 m. rugsėjo 28 d. Tarybos sprendimas (ES) 2018/1552 dėl pozicijos, kurios Europos Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimu, dėl ES ir Azerbaidžano partnerystės prioritetų priėmimo

text:
17.10.2018

                  LT

                  Europos Sąjungos oficialusis leidinys

                  L 260/20

         TARYBOS SPRENDIMAS (ES) 2018/1552
         2018 m. rugsėjo 28 d.
         dėl pozicijos, kurios Europos Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimu, dėl ES ir Azerbaidžano partnerystės prioritetų priėmimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį,
         atsižvelgdama į Sutartį dėl Europos Sąjungos veikimo, ypač į jos 207 ir 209 straipsnius kartu su 218 straipsnio 9 dalimi,
         atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas (1) (toliau – Susitarimas) buvo pasirašytas 1996 m. balandžio 22 d. ir įsigaliojo 1999 m. liepos 1 d.;

                     (2)

                     Susitarimu įsteigta Bendradarbiavimo taryba pagal Susitarimo 81 straipsnį gali teikti atitinkamas rekomendacijas, kad būtų pasiekti Susitarimo tikslai;

                     (3)

                     Bendradarbiavimo taryba rašytine procedūra priims rekomendaciją dėl ES ir Azerbaidžano partnerystės prioritetų;

                     (4)

                     Tikslinga nustatyti poziciją, kurios Sąjungos vardu turi būti laikomasi Bendradarbiavimo taryboje dėl ES ir Azerbaidžano partnerystės prioritetų priėmimo,

               PRIĖMĖ ŠĮ SPRENDIMĄ:

            1 straipsnis
            Pozicija dėl ES ir Azerbaidžano partnerystės prioritetų priėmimo, kurios Sąjungos vardu turi būti laikomasi Bendradarbiavimo taryboje, įsteigtoje Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimu, grindžiama prie šio sprendimo pridėtu Bendradarbiavimo tarybos rekomendacijos projektu.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. rugsėjo 28 d.

                  Tarybos vardu

                  Pirmininkė

               M. SCHRAMBÖCK

            (1)  OL L 246, 1999 9 17, p. 3.

            PROJEKTAS
            ES IR AZERBAIDŽANO BENDRADARBIAVIMO TARYBOS REKOMENDACIJA Nr. 1/2018
            … m. … … d.
            dėl ES ir Azerbaidžano partnerystės prioritetų
            ES IR AZERBAIDŽANO BENDRADARBIAVIMO TARYBA,
            atsižvelgdama į Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimą (1), ypač į jo 81 straipsnį,
            kadangi:

                        (1)

                        Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas (toliau – Susitarimas) buvo pasirašytas 1996 m. balandžio 22 d. ir įsigaliojo 1999 m. liepos 1 d.;

                        (2)

                        Bendradarbiavimo taryba pagal Susitarimo 81 straipsnį gali teikti atitinkamas rekomendacijas, kad būtų pasiekti Susitarimo tikslai;

                        (3)

                        Susitarimo šalys pagal Susitarimo 98 straipsnį turi imtis bet kokių bendro pobūdžio arba konkrečių priemonių, kurių reikia įsipareigojimams pagal Susitarimą vykdyti, ir pasirūpina, kad Susitarime išdėstyti tikslai būtų pasiekti;

                        (4)

                        atlikus Europos kaimynystės politikos peržiūrą, pasiūlyta pradėti naują bendradarbiavimo su šalimis partnerėmis etapą, abipusiškai prisiimant daugiau atsakomybės;

                        (5)

                        Europos Sąjunga ir Azerbaidžanas nori sutvirtinti savo partnerystę ir susitarti dėl 2018–2020 m. laikotarpio prioritetų rinkinio Azerbaidžano atsparumui ir stabilumui palaikyti ir stiprinti;

                        (6)

                        todėl Susitarimo šalys suformulavo ES ir Azerbaidžano partnerystės prioritetus, kurie padės įgyvendinti Susitarimą, daugiausia dėmesio skiriant bendradarbiavimui, siekiant drauge nustatytų bendrų interesų,

                  PRIĖMĖ ŠIĄ REKOMENDACIJĄ:

               1 straipsnis
               Bendradarbiavimo taryba rekomenduoja Susitarimo šalims įgyvendinti ES ir Azerbaidžano partnerystės prioritetus, išdėstytus priede (+).

               2 straipsnis
               Ši rekomendacija įsigalioja jos priėmimo dieną.

               Priimta Briuselyje

                     Bendradarbiavimo tarybos vardu

                     Europos Sąjunga

                     Azerbaidžano Respublika

               (1)  ES OL L 246, 1999 9 17, p. 3.

               (+)

                        +

                        ST 11898/18.


24.11.2017

               LT

               Europos Sąjungos oficialusis leidinys

               C 399/201

         P8_TA(2015)0420
   Specialiojo sprendimų dėl mokesčių ir kitų panašaus pobūdžio ar poveikio priemonių komiteto (TAXE 2) sudarymas
   2015 m. gruodžio 2 d. Europos Parlamento sprendimas dėl Specialiojo sprendimų dėl mokesčių ir kitų panašaus pobūdžio ar poveikio priemonių komiteto (TAXE 2) sudarymo, įgaliojimų, narių skaičiaus ir įgaliojimų trukmės (2015/3005(RSO))
   (2017/C 399/25)

      Europos Parlamentas,

               —

               atsižvelgdamas į Pirmininkų sueigos pasiūlymą,

               —

               atsižvelgdamas į Komisijos sprendimą išnagrinėti, ar visose valstybėse narėse išankstiniai sprendimai dėl mokesčių priimami laikantis ES valstybės pagalbos taisyklių,

               —

               atsižvelgdamas į ES apmokestinimo taisyklėse nustatytą visų valstybių narių prievolę spontaniškai keičiantis informacija pranešti kitoms valstybėms narėms apie išankstinius sprendimus dėl mokesčių, visų pirma, jei kita valstybė narė gali netekti mokesčių įplaukų arba dėl dirbtinio pelno perskirstymo įmonių grupių viduje gali būti sumokama mažiau mokesčių,

               —

               atsižvelgdamas į savo 2015 m. vasario 12 d. sprendimą (1) dėl specialiojo sprendimų dėl mokesčių ir kitų panašaus pobūdžio ar poveikio priemonių komiteto (toliau – TAXE 1 specialusis komitetas) įsteigimo, jo įgaliojimų, narių skaičiaus ir įgaliojimų trukmės,

               —

               atsižvelgdamas į savo 2015 m. lapkričio 25 d. rezoliuciją dėl sprendimų dėl mokesčių ir kitų panašaus pobūdžio ar poveikio priemonių (2),

               —

               atsižvelgdamas į Darbo tvarkos taisyklių 197 straipsnį,

               1.

               nusprendžia įsteigti specialųjį sprendimų dėl mokesčių ir kitų panašaus pobūdžio ar poveikio priemonių ir žalingos ES ir tarptautinio lygmens pelno mokesčio tvarkos ir praktikos komitetą (TAXE 2), kurio užduotis – ištirti ES valstybės pagalbos ir apmokestinimo taisyklių taikymo praktiką, susijusią su valstybių narių priimamais išankstiniais sprendimais dėl mokesčių ir kitomis panašaus pobūdžio ar poveikio priemonėmis, jei paaiškėja, kad tokia praktika yra valstybės narės ar Komisijos veiksmas, ir kuris;

                           a)

                           glaudžiai bendradarbiaudamas su nuolatiniais komitetais, visapusiškai pratęs ir užbaigs darbą, kurį atliko TAXE 1 specialusis komitetas, visų pirma siekiant aptarti neišspręstas problemas, į kurias atkreiptas dėmesys pirmiau minėtoje 2015 m. lapkričio 25 d. Parlamento rezoliucijoje, susipažinti su komiteto darbui aktualiais dokumentais, įskaitant Elgesio kodekso grupės posėdžių protokolus, ir užmegzti būtinus ryšius ir rengti klausymus su nacionalinėmis, ES ir tarptautinėmis institucijomis bei organizacijomis, valstybių narių ir trečiųjų valstybių nacionaliniais parlamentais ir vyriausybėms, taip pat akademinės bendruomenės, verslo ir pilietinės visuomenės atstovais, įskaitant socialinius partnerius;

                           b)

                           stebės, kaip valstybės narės ir kompetentingos ES institucijos, įgyvendina pirmiau minėtoje 2015 m. lapkričio 25 d. Parlamento rezoliucijoje pateiktas rekomendacijas, ir stebės darbą, vykdomą tarptautinių institucijų, pavyzdžiui, Ekonominio bendradarbiavimo ir plėtros organizacijos ir G 20, kartu visapusiškai atsižvelgdamas į Ekonomikos ir pinigų politikos komiteto kompetenciją apmokestinimo klausimu;

               2.

               šiuo tikslu nusprendžia, kad TAXE 2 specialiajam komitetui bus suteikti šie įgaliojimai:

                           a)

                           išnagrinėti ir ištirti, kaip taikoma Sutarties dėl Europos Sąjungos veikimo (SESV) 107 straipsnio 1 dalis valstybėms narėms nuo 1991 m. sausio 1 d. priimant išankstinius sprendimus dėl mokesčių ir kitas panašaus pobūdžio ar poveikio priemones;

                           b)

                           išnagrinėti ir įvertinti, kaip pagal SESV 108 straipsnį Komisija nuolat kontroliuoja visas tose valstybėse narėse taikomas pagalbos sistemas (siūlydama valstybėms narėms tinkamų priemonių, kurios reikalingos laipsniškam ES vidaus rinkos vystymui ir vidaus rinkos veikimui užtikrinti, patikrindama, ar valstybės arba pasinaudojant valstybės ištekliais suteikta pagalba suderinama su vidaus rinka ir ar ši pagalba naudojama tinkamai, priimdama sprendimą, ar atitinkama valstybė turi panaikinti arba pakeisti tokią pagalbą per tam tikrą laikotarpį ir perduodama bylą svarstyti Europos Sąjungos Teisingumo Teismui, jei atitinkama valstybė nesilaiko reikalavimų ir dėl to tariamai buvo priimta labai daug su ES valstybės pagalbos taisyklėmis nesuderinamų išankstinių sprendimų dėl mokesčių);

                           c)

                           išnagrinėti ir ištirti, kaip nuo 1991 m. sausio 1 d. valstybės narės laikosi 1999 m. kovo 22 d. Tarybos reglamente (EB) Nr. 659/1999, nustatančiame išsamias Sutarties dėl Europos Sąjungos veikimo 108 straipsnio taikymo taisykles (3), nustatytų įpareigojimų bendradarbiauti ir pateikti visus reikalingus dokumentus;

                           d)

                           išnagrinėti ir ištirti, kaip laikomasi 1977 m. gruodžio 19 d. Tarybos direktyvoje 77/799/EEB dėl valstybių narių kompetentingų institucijų tarpusavio pagalbos tiesioginio apmokestinimo ir draudimo įmokų apmokestinimo srityje (4) ir 2011 m. vasario 15 d. Tarybos direktyvoje 2011/16/ES dėl administracinio bendradarbiavimo apmokestinimo srityje ir panaikinančioje Direktyvą 77/799/EEB (5) nustatytų įpareigojimų dėl to, kaip nuo 1991 m. sausio 1 d. valstybės narės, spontaniškai keisdamosi informacija, praneša kitoms valstybėms narėms apie išankstinius sprendimus dėl mokesčių;

                           e)

                           išnagrinėti ir įvertinti Komisijos praktiką, susijusią su tinkamu direktyvų 77/799/EEB ir 2011/16/ES taikymu valstybių narių informacijos apie išankstinius sprendimus dėl mokesčių perdavimo kitoms valstybėms narėms spontaniškai keičiantis informacija srityje;

                           f)

                           išnagrinėti ir įvertinti, kaip valstybės narės laikosi Europos Sąjungos sutarties 4 straipsnio 3 dalyje įtvirtinto lojalaus bendradarbiavimo principo, pavyzdžiui, įpareigojimų padėti Sąjungai įgyvendinti jos užduotis ir nesiimti jokių priemonių, kurios gali trukdyti siekti Sąjungos tikslų, atsižvelgiant į tariamą didelio masto agresyvų mokesčių planavimą, kuriam valstybės narės sudarė palankias sąlygas, ir galimus didelius padarinius viešiesiems ES finansams ir pačioje ES;

                           g)

                           išnagrinėti ir įvertinti agresyvų mokesčių planavimą, vykdomą valstybėse narėse įsteigtų arba registruotų įmonių, be kita ko, trečiųjų valstybių aspektą, įskaitant šiuo klausimu vykdomą keitimąsi informacija su trečiosiomis valstybėmis;

                           h)

                           pateikti specialiojo komiteto nuomone reikalingas rekomendacijas šiais klausimais;

               3.

               nusprendžia, kad TAXE 2 specialusis komitetas turės 45 narius (kaip ir TAXE 1 specialusis komitetas);

               4.

               mano esant tinkama, kad TAXE 2 specialusis komitetas išlaikytų TAXE 1 specialiojo komiteto struktūrą;

               5.

               nusprendžia, kad įgaliojimai TAXE 2 specialiajam komitetui suteikiami 6 mėnesiams nuo 2015 m. gruodžio 2 d.;

               6.

               mano esant tinkama, kad TAXE 2 specialusis komitetas pateiktų dviejų pranešėjų parengtą rezoliuciją arba pranešimą, kuriais apibendrintų savo darbą.

      (1)  Tos dienos priimti tekstai, P8_TA(2015)0039.

      (2)  Tos dienos priimti tekstai, P8_TA(2015)0408.

      (3)  OL L 83, 1999 3 27, p. 1.

      (4)  OL L 336, 1977 12 27, p. 15.

      (5)  OL L 64, 2011 3 11, p. 1.


24.11.2017

               LT

               Europos Sąjungos oficialusis leidinys

               C 399/233

         P8_TA(2015)0448
   Neprieštaravimas deleguotajam aktui: Finansinio reglamento taikymo taisyklės
   Europos Parlamento sprendimas neprieštarauti 2015 m. spalio 30 d. Komisijos deleguotajam reglamentui, kuriuo iš dalies keičiamas Deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (C(2015)07555 – 2015/2939(DEA))
   (2017/C 399/47)

      Europos Parlamentas,

               —

               atsižvelgdamas į Komisijos deleguotąjį reglamentą (C(2015)07555),

               —

               atsižvelgdamas į Komisijos 2015 m. lapkričio 12 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Biudžeto komiteto ir Biudžeto kontrolės komiteto 2015 m. lapkričio 27 d. laišką Komitetų pirmininkų sueigos pirmininkui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių (1), ypač į jo 210 straipsnį,

               —

               atsižvelgdamas į 2015 m. spalio 28 d. Europos Parlamento ir Tarybos reglamentą (ES, Euratomas) Nr. 2015/1929, kuriuo iš dalies keičiamas Reglamentas (ES, Euratomas) Nr. 966/2012 (2),

               —

               atsižvelgdamas į Biudžeto komiteto ir Biudžeto kontrolės komiteto rekomendaciją dėl sprendimo,

               —

               atsižvelgdamas į Darbo tvarkos taisyklių 105 straipsnio 6 dalį,

               —

               atsižvelgdamas į tai, kad per Darbo tvarkos taisyklių 105 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2015 m. gruodžio 15 d., nebuvo pareikšta prieštaravimų,

               A.

               kadangi dėl Direktyvų 2014/23/ES (3) ir 2014/24/ES (4), kurias valstybės narės į nacionalinę teisę turi perkelti iki 2016 m. balandžio 18 d., būtina pakeisti ir Reglamento (ES, Euratomas) Nr. 966/2012, ir Komisijos deleguotojo reglamento (ES) Nr. 1268/2012 dėl Reglamento (ES, Euratomas) Nr. 966/2012 taikymo taisyklių nuostatas dėl ES institucijų viešųjų pirkimų taisyklių ir sutarčių, sudarytų jų pačių sąskaita;

               B.

               kadangi Reglamentas (ES, Euratomas) Nr. 966/2012 2015 m. spalio 28 d. buvo iš dalies pakeistas Europos Parlamento ir Tarybos reglamentu (ES, Euratomas) 2015/1929, kuriuo jis buvo suderintas su minėtomis direktyvomis ir kuris įsigaliojo 2015 m. spalio 30 d.;

               C.

               kadangi 2015 m. spalio 30 d. Komisija priėmė deleguotąjį reglamentą (C(2015)07555) siekdama užtikrinti, kad atitinkamas Komisijos deleguotojo reglamento (ES) Nr. 1268/2012 atnaujinimas galėtų būti taikomas nuo finansinių metų pradžios, užtikrinant aiškiai apibrėžtą perėjimą prie naujų ES viešųjų pirkimų ir koncesijos sutarčių taisyklių;

               D.

               kadangi pagal Reglamento (ES, Euratomas) Nr. 966/2012, kuriuo Komisijai suteikiami įgaliojimai priimti tokį deleguotąjį aktą, 210 straipsnį deleguotasis reglamentas (C(2015)07555) iš esmės gali įsigalioti tik pasibaigus Parlamento ir Tarybos tikrinimo laikotarpiui, kuris tęsiasi du mėnesius nuo pranešimo dienos, t. y. iki 2015 m. gruodžio 30 d., ir gali būti pratęstas dar dviem mėnesiais;

               E.

               kadangi vis dėlto Komisija 2015 m. lapkričio 12 d. paprašė Parlamento, jei jis neketina pareikšti prieštaravimo deleguotajam aktui, pranešti apie tai Komisijai vėliausiai 2015 m. gruodžio 21 d., nes norint užtikrinti, kad jis būtų laiku iki 2015 m. gruodžio 31 d. paskelbtas Oficialiajame leidinyje ir, kaip numatyta, būtų užtikrintas deleguotojo akto įsigaliojimas 2016 m. sausio 1 d., jis turėtų būti perduotas Leidinių biurui iki 2015 m. gruodžio 21 d.;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 298, 2012 10 26, p. 1.

      (2)  OL L 286, 2015 10 30, p. 1.

      (3)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2014 3 28, p. 1).

      (4)  2014 m. vasario 26 d. Europos Parlamento ir Tarybos direktyva 2014/24/ES dėl viešųjų pirkimų, kuria panaikinama Direktyva 2004/18/EB (OL L 94, 2014 3 28, p. 65).


title: 2017 m. gruodžio 18 d. Tarybos sprendimas (ES) 2018/13 dėl pozicijos, kurios Europos Sąjungos vardu turi būti laikomasi ES ir Serbijos stabilizacijos ir asociacijos taryboje dėl Serbijos dalyvavimo Europos Sąjungos pagrindinių teisių agentūros veikloje stebėtojos teisėmis ir su tuo susijusių sąlygų pagal Reglamentą (EB) Nr. 168/2007

text:
9.1.2018

               LT

               Europos Sąjungos oficialusis leidinys

               L 4/5

         TARYBOS SPRENDIMAS (ES) 2018/13
   2017 m. gruodžio 18 d.
   dėl pozicijos, kurios Europos Sąjungos vardu turi būti laikomasi ES ir Serbijos stabilizacijos ir asociacijos taryboje dėl Serbijos dalyvavimo Europos Sąjungos pagrindinių teisių agentūros veikloje stebėtojos teisėmis ir su tuo susijusių sąlygų pagal Reglamentą (EB) Nr. 168/2007
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 352 straipsnį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1997 m. gruodžio mėn. Liuksemburgo Europos Vadovų Taryba padarė išvadą, kad dalyvavimas Sąjungos agentūrose yra būdas paspartinti pasirengimo narystei strategijos įgyvendinimą. Tos Europos Vadovų Tarybos išvadose nustatyta, kad Sąjungos „agentūros, kuriose galės dalyvauti šalys kandidatės, bus nurodomos kiekvienu konkrečiu atveju“;

               (2)

               Tarybos reglamente (EB) Nr. 168/2007 (1) numatyta, kad Europos Sąjungos pagrindinių teisių agentūros (toliau – Agentūra) veikloje kaip stebėtojos gali dalyvauti šalys kandidatės;

               (3)

               Serbija pritaria Agentūros tikslams bei uždaviniams ir Reglamentu (EB) Nr. 168/2007 Agentūrai nustatytų užduočių mastui bei apibūdinimui;

               (4)

               galutinis Serbijos tikslas yra tapti Sąjungos nare, o jos dalyvavimas Agentūros veikloje padės jai tą tikslą pasiekti,

         PRIĖMĖ ŠĮ SPRENDIMĄ:
   Vienintelis straipsnis
   Pozicija, kurios Europos Sąjungos vardu turi būti laikomasi ES ir Serbijos stabilizacijos ir asociacijos taryboje dėl Serbijos dalyvavimo Europos Sąjungos pagrindinių teisių agentūros veikloje stebėtojos teisėmis ir su tuo susijusių sąlygų pagal Reglamentą (EB) Nr. 168/2007, grindžiama prie šio sprendimo pridedamu ES ir Serbijos stabilizacijos ir asociacijos tarybos sprendimo projektu.

      Priimta Briuselyje 2017 m. gruodžio 18 d.

            Tarybos vardu

            Pirmininkė

         K. SIMSON

      (1)  2007 m. vasario 15 d. Tarybos reglamentas (EB) Nr. 168/2007, įsteigiantis Europos Sąjungos pagrindinių teisių agentūrą (OL L 53, 2007 2 22, p. 1).

      PROJEKTAS
      ES IR SERBIJOS STABILIZACIJOS IR ASOCIACIJOS TARYBOS SPRENDIMAS Nr. …/2016
      … m. … … d.
      dėl Serbijos dalyvavimo Europos Sąjungos pagrindinių teisių agentūros veikloje stebėtojos teisėmis ir su tuo susijusių sąlygų pagal Tarybos reglamentą (EB) Nr. 168/2007
      ES IR SERBIJOS STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Serbijos Respublikos stabilizacijos ir asociacijos susitarimą (1),
      atsižvelgdama į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (2), ypač į jo 28 straipsnį,
      kadangi:

                  (1)

                  1997 m. gruodžio mėn. Liuksemburgo Europos Vadovų Taryba padarė išvadą, kad dalyvavimas Sąjungos agentūrose yra būdas paspartinti pasirengimo narystei strategijos įgyvendinimą. Tos Europos Vadovų Tarybos išvadose nustatyta, kad Sąjungos „agentūros, kuriose galės dalyvauti šalys kandidatės, bus nurodomos kiekvienu konkrečiu atveju“;

                  (2)

                  Serbija pritaria Europos Sąjungos pagrindinių teisių agentūros (toliau – Agentūra) tikslams bei uždaviniams ir Tarybos reglamentu (EB) Nr. 168/2007 Agentūrai numatytų užduočių mastui bei apibūdinimui;

                  (3)

                  Agentūra Serbijoje turėtų spręsti pagrindinių teisių klausimus Reglamento (EB) Nr. 168/2007 3 straipsnio 1 dalyje nurodytoje srityje, kad palaipsniui jie būtų suderinti su Sąjungos teise;

                  (4)

                  todėl Serbijai turėtų būti leista dalyvauti Agentūros veikloje stebėtojos teisėmis ir reikėtų nustatyti tokio dalyvavimo sąlygas, įskaitant nuostatas, susijusias su dalyvavimu Agentūros vykdomose iniciatyvose, finansine įmoka ir darbuotojais;

                  (5)

                  pagal kitų Europos Sąjungos tarnautojų įdarbinimo sąlygų, nustatytų Tarybos reglamentu (EEB, Euratomas, EAPB) Nr. 259/68 (3), 12 straipsnio 2 dalies a punktą ir 82 straipsnio 3 dalies a punktą Agentūros direktorius išimties tvarka gali leisti įdarbinti visateisius Serbijos piliečius,

            PRIĖMĖ ŠĮ SPRENDIMĄ:
      1 straipsnis
      Serbija, kaip šalis kandidatė, stebėtojos teisėmis dalyvauja Europos Sąjungos pagrindinių teisių agentūros, įsteigtos Reglamentu (EB) Nr. 168/2007, veikloje.
      2 straipsnis
      1.   Agentūra Serbijoje gali spręsti pagrindinių teisių klausimus Reglamento (EB) Nr. 168/2007 3 straipsnio 1 dalyje nurodytoje srityje, siekiant palaipsniui suderinti juos su Sąjungos teise.
      2.   Tuo tikslu Agentūra gali vykdyti Serbijoje Reglamento (EB) Nr. 168/2007 4 ir 5 straipsniuose nustatytas užduotis.
      3 straipsnis
      Serbija prisideda prie Agentūros veiklos, minimos Reglamento (EB) Nr. 168/2007 4 straipsnyje, finansavimo pagal šio sprendimo priedą.
      4 straipsnis
      1.   Serbija skiria asmenis, atitinkančius Reglamento (EB) Nr. 168/2007 12 straipsnio 1 dalyje numatytus kriterijus, atitinkamai stebėtoju ir pakaitiniu stebėtoju. Jie vienodomis teisėmis gali dalyvauti Valdančiosios tarybos darbe kartu su valstybių narių paskirtais nariais ir pakaitiniais nariais, bet neturi teisės balsuoti.
      2.   Serbija skiria Vyriausybės pareigūną nacionaliniu ryšių palaikymo pareigūnu, kaip nurodyta Reglamento (EB) Nr. 168/2007 8 straipsnio 1 dalyje.
      3.   Per keturis mėnesius nuo šio sprendimo įsigaliojimo Serbija praneša Europos Komisijai 1 ir 2 dalyse nurodytų asmenų vardus ir pavardes, kvalifikaciją ir kontaktinius duomenis.
      5 straipsnis
      Agentūrai teikiami arba Agentūros sukaupti duomenys gali būti skelbiami ir yra prieinami visuomenei su sąlyga, kad konfidencialios informacijos apsaugos lygis Serbijoje atitinka apsaugos lygį Sąjungoje.
      6 straipsnis
      Serbijoje Agentūros teisinė padėtis atitinka juridinių asmenų padėtį pagal Serbijos teisę.
      7 straipsnis
      Kad Agentūra ir jos personalas galėtų vykdyti savo užduotis, Serbija suteikia tokias pačias privilegijas ir imunitetus, kokie nustatyti Protokolo Nr. 7 dėl Europos Sąjungos privilegijų ir imunitetų, pridėto prie Europos Sąjungos sutarties ir Sutarties dėl Europos Sąjungos veikimo, 1–4 straipsniuose, 5 ir 6 straipsniuose, 10–13 straipsniuose, 15, 17 ir 18 straipsniuose.
      8 straipsnis
      Šalys imasi būtinų bendrų arba specialių priemonių, kad įvykdytų savo įsipareigojimus pagal šį sprendimą, ir apie jas praneša Stabilizacijos ir asociacijos tarybai.
      9 straipsnis
      Šis sprendimas įsigalioja pirmąją mėnesio dieną, praėjus vienam mėnesiui po jo priėmimo.

         Priimta …

               ES ir Serbijos stabilizacijos ir asociacijos tarybos vardu

               Pirmininkas

         (1)  OL L 278, 2013 10 18, p. 16.

         (2)  OL L 53, 2007 2 22, p. 1.

         (3)  OL L 56, 1968 3 4, p. 1.

      PRIEDAS
      SERBIJOS FINANSINĖ ĮMOKA EUROPOS SĄJUNGOS PAGRINDINIŲ TEISIŲ AGENTŪRAI

                  1.

                  Finansine įmoka, kurią Serbija turi mokėti į Europos Sąjungos bendrąjį biudžetą, kad dalyvautų Europos Sąjungos pagrindinių teisių agentūros (toliau – Agentūra) veikloje, kaip nustatyta 2 punkte, yra padengiamos visos šios šalies dalyvavimo Agentūros veikloje sąnaudos už pirmuosius trejus metus. Nuo ketvirtųjų metų sumos bus nustatomos pagal 6 punktą.

                  2.

                  Finansinė įmoka, kurią Serbija turi mokėti į Europos Sąjungos bendrąjį biudžetą, yra:

                              1 metai:

                              180 000  EUR

                              2 metai:

                              183 000  EUR

                              3 metai:

                              186 000  EUR

                  3.

                  Dėl galimos finansinės paramos iš Sąjungos pagalbos programų bus susitarta atskirai pagal atitinkamą Sąjungos programą.

                  4.

                  Serbijos įnašas bus tvarkomas pagal Sąjungos bendrajam biudžetui taikomą Finansinį reglamentą (1).

                  5.

                  Kelionės ir pragyvenimo išlaidas, kurias dėl dalyvavimo Agentūros veikloje ar posėdžiuose, susijusiuose su Agentūros darbo programos įgyvendinimu, patiria Serbijos atstovai ir ekspertai, Agentūra padengia tuo pačiu pagrindu ir laikydamasi tos pačios tvarkos, kuri šiuo metu galioja Sąjungos valstybėms narėms.

                  6.

                  Įsigaliojus šiam sprendimui ir kiekvienų vėlesnių metų pradžioje Komisija Serbijai išsiųs lėšų, atitinkančių jos įmoką Agentūrai pagal šį sprendimą, reikalavimą. Pirmaisiais kalendoriniais dalyvavimo metais Serbija mokės įnašą, proporcingai apskaičiuotą nuo dalyvavimo pradžios dienos iki metų pabaigos. Vėlesniais metais įmoka bus nustatoma pagal šio priedo 2 punktą. Nuo ketvirtųjų metų įmoka bus koreguojama atsižvelgiant į galimą Agentūros subsidijos padidėjimą ar sumažėjimą, taip siekiant išlaikyti pusiausvyrą tarp Serbijos įmokos ir Agentūros biudžeto 28 ES valstybėse narėse. Kitais finansiniais metais įmoka taip pat gali būti persvarstyta remiantis naujausiais statistiniais duomenimis, kuriuos skelbia Europos Sąjungos statistikos tarnyba (Eurostatas).

                  7.

                  Ši įmoka išreiškiama EUR ir mokama į Komisijos banko sąskaitą EUR.

                  8.

                  Serbija sumokės įmoką pagal lėšų reikalavimą per 30 dienų nuo Komisijos išsiųsto lėšų reikalavimo.

                  9.

                  Pavėlavusi sumokėti įmoką Serbija nuo įmokos mokėjimo dienos turi mokėti palūkanas nuo nesumokėtos sumos. Palūkanų norma yra 1,5 procentinio punkto didesnė už tą, kurią mokėjimo dieną Europos Centrinis Bankas yra nustatęs savo operacijoms EUR.

         (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).


title: 2018 m. sausio 5 d. Komisijos įgyvendinimo sprendimas (ES) 2018/17, kuriuo iš dalies keičiamas Įgyvendinimo sprendimas 2014/156/ES, kuriuo nustatoma specialioji rytinės Atlanto vandenyno dalies ir Viduržemio jūros paprastųjų tunų bei Viduržemio jūros durklažuvių išteklių žvejybos ir šiaurinės Adrijos jūros dalies sardinių ir ančiuvių išteklių žvejybos kontrolės ir inspektavimo programa (pranešta dokumentu Nr. C(2017) 8687)

text:
9.1.2018

                  LT

                  Europos Sąjungos oficialusis leidinys

                  L 4/20

            KOMISIJOS ĮGYVENDINIMO SPRENDIMAS (ES) 2018/17
      2018 m. sausio 5 d.
      kuriuo iš dalies keičiamas Įgyvendinimo sprendimas 2014/156/ES, kuriuo nustatoma specialioji rytinės Atlanto vandenyno dalies ir Viduržemio jūros paprastųjų tunų bei Viduržemio jūros durklažuvių išteklių žvejybos ir šiaurinės Adrijos jūros dalies sardinių ir ančiuvių išteklių žvejybos kontrolės ir inspektavimo programa

            (pranešta dokumentu Nr. C(2017) 8687)

      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos (BŽP) taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
      kadangi:

                  (1)

                  Komisijos įgyvendinimo sprendimu 2014/156/ES (2) nustatoma specialioji rytinės Atlanto vandenyno dalies ir Viduržemio jūros paprastųjų tunų bei Viduržemio jūros durklažuvių išteklių žvejybos ir šiaurinės Adrijos jūros dalies sardinių ir ančiuvių išteklių žvejybos kontrolės ir inspektavimo programa;

                  (2)

                  Europos Parlamento ir Tarybos reglamentu (ES) 2016/1627 (3) nustatomos bendrosios taisyklės, pagal kurias Sąjunga taiko daugiametį Tarptautinės Atlanto tunų apsaugos komisijos (ICCAT) rekomenduotą paprastųjų tunų (Thunnus thynnus) išteklių atkūrimo planą;

                  (3)

                  2016 m. 40-ajame metiniame susitikime Bendroji žvejybos Viduržemio jūroje komisija (GFCM) priėmė išsaugojimo ir valdymo priemones, skirtas taikyti GFCM susitarimo rajono 17 ir 18 geografiniuose parajoniuose (Adrijos jūra). Todėl tikslinga išplėsti specialiosios žvejybos kontrolės ir inspektavimo programos taikymo sritį siekiant užtikrinti, kad šių priemonių būtų laikomasi pietinėje Adrijos jūros dalyje;

                  (4)

                  tame pačiame 2016 m. susitikime GFCM priėmė Rekomendaciją GFCM 40/2016/4 (4), kuria nustatomas europinių jūrinių lydekų ir giliavandenių rožinių krevečių žvejybos Sicilijos sąsiauryje daugiametis valdymo planas (12–16 geografiniai parajoniai). Todėl specialiąją žvejybos kontrolės ir inspektavimo programą reikėtų iš dalies pakeisti, kad jos taikymo sritis apimtų minėtą žvejybą ir minėtus geografinius parajonius;

                  (5)

                  2016 m. lapkričio mėn. įvykusiame 20-ajame neeiliniame susitikime ICCAT priėmė Rekomendaciją [16–05] (5), kuria nustatomas daugiametis Viduržemio jūros durklažuvių išteklių atkūrimo planas ir konkrečios nuostatos, taikomos Viduržemio jūros ilgapelekiams tunams. Todėl tikslinga atitinkamai iš dalies pakeisti specialiąją žvejybos kontrolės ir inspektavimo programą, kad būtų atsižvelgta į naujus tarptautinius įsipareigojimus, atsiradusius dėl tos rekomendacijos;

                  (6)

                  siekiant sumažinti valstybių narių administracinę naštą, turėtų būti suvienodintos žvejybos, kuriai taikoma specialioji kontrolės ir inspektavimo programa, tam tikros informacijos perdavimo Komisijai ir Europos žuvininkystės kontrolės agentūrai datos;

                  (7)

                  ši specialioji kontrolės ir inspektavimo programa neturėtų būti riboto galiojimo ir turėtų būti reguliariai peržiūrima ir, jei reikia, iš dalies keičiama, kad būtų atsižvelgta į naujus Sąjungos ir jos valstybių narių tarptautinius įsipareigojimus, taip pat į kitas atitinkamas bendros žuvininkystės politikos nuostatas;

                  (8)

                  šiame sprendime nustatytos priemonės atitinka Žuvininkystės ir akvakultūros komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Įgyvendinimo sprendimo 2014/156/ES pakeitimai
      Įgyvendinimo sprendimas 2014/156/ES iš dalies keičiamas taip:

                  1)

                  pavadinimas pakeičiamas taip:
                  „2014 m. kovo 19 d. Komisijos įgyvendinimo sprendimas 2014/156/ES, kuriuo nustatoma specialioji paprastųjų tunų išteklių žvejybos rytinėje Atlanto vandenyno dalyje ir Viduržemio jūroje ir tam tikros demersinių ir pelaginių žuvų žvejybos Viduržemio jūroje kontrolės ir inspektavimo programa“;

                  2)

                  1 straipsnis pakeičiamas taip:
                  „1 straipsnis
                  Dalykas ir apibrėžtys
                  1.   Šiuo sprendimu nustatoma specialioji toliau nurodytų išteklių žvejybos kontrolės ir inspektavimo programa:

                              a)

                              paprastųjų tunų rytinėje Atlanto vandenyno dalyje ir Viduržemio jūroje;

                              b)

                              durklažuvių Viduržemio jūroje;

                              c)

                              ilgapelekių tunų Viduržemio jūroje;

                              d)

                              sardinių ir ančiuvių šiaurinėje ir pietinėje Adrijos jūros dalyse ir

                              e)

                              europinių jūrinių lydekų ir giliavandenių rožinių krevečių Sicilijos sąsiauryje.

                        2.   Rytinė Atlanto vandenyno dalis, Viduržemio jūra ir šiaurinė bei pietinė Adrijos jūros dalys ir Sicilijos sąsiauris toliau vadinami „atitinkamais rajonais“.
                  3.   Šiame sprendime vartojamų terminų apibrėžtys:
                  a)   šiaurinė ir pietinė Adrijos jūros dalys– Europos Parlamento ir Tarybos reglamento (ES) Nr. 1343/2011 (*1) I priede apibrėžti 17 ir 18 geografiniai parajoniai (GP);
                  b)   Sicilijos sąsiauris– Reglamento (ES) Nr. 1343/2011 I priede apibrėžti 12, 13, 14, 15 ir 16 GP;
                  c)   Viduržemio jūra– Maisto ir žemės ūkio organizacijos (FAO) 37.1, 37.2 ir 37.3 parajoniai;
                  d)   Rytinė Atlanto vandenyno dalis– Europos Parlamento ir Tarybos reglamento (EB) Nr. 218/2009 (*2) III priede apibrėžti Tarptautinės jūrų tyrinėjimo tarybos (ICES) VII, VIII, IX, X parajoniai ir FAO 34.1.2 kvadratas.

                     (*1)  2011 m. gruodžio 13 d. Europos Parlamento ir Tarybos reglamentas (ES) Nr. 1343/2011 dėl tam tikrų žvejybos GFCM (Bendrosios Viduržemio jūros žvejybos komisijos) susitarimo rajone nuostatų, kuriuo iš dalies keičiamas Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (OL L 347, 2011 12 30, p. 44)."

                     (*2)  2009 m. kovo 11 d. Europos Parlamento ir Tarybos reglamentas (EB) Nr. 218/2009 dėl valstybių narių, žvejojančių Šiaurės Rytų Atlante, nominalių sugavimų statistinių duomenų pateikimo (OL L 87, 2009 3 31, p. 70)“;"

                  3)

                  2 straipsnio 2 dalis išbraukiama;

                  4)

                  5 straipsnio 3 dalis pakeičiama taip:
                  „3.   1 straipsnyje nurodytame (-uose) rajone (-uose) žvejojančiam žvejybos laivui, plaukiojančiam su valstybės narės, kuri nėra susijusi valstybė narė, vėliava, arba trečiosios šalies žvejybos laivui rizikos lygis priskiriamas vadovaujantis šio straipsnio 2 dalimi. Neturint informacijos ir vėliavos valstybės valdžios institucijoms pagal 9 straipsnį nepateikus savo rizikos vertinimo, atliekamo pagal 4 straipsnio 2 dalį ir šio straipsnio 2 dalį, rezultatų, kuriais remiantis nustatomas kitas rizikos lygis, nurodytas laivas laikomas labai didelės rizikos žvejybos laivu.“;

                  5)

                  12 straipsnis iš dalies pakeičiamas taip:

                              a)

                              3 dalis pakeičiama taip:
                              „3.   1 ir 2 dalyse nurodyta informacija Komisijai ir EŽKA elektroninėmis priemonėmis perduodama rugsėjo 15 d. ir atnaujinama paskesnių metų sausio 31 d.“;

                              b)

                              4 dalis išbraukiama;

                  6)

                  I ir II priedai pakeičiami šio sprendimo priede pateikiamu tekstu.

            2 straipsnis
      Šis sprendimas skirtas valstybėms narėms.

         Priimta Briuselyje 2018 m. sausio 5 d.

               Komisijos vardu

            Karmenu VELLA

               Komisijos narys

         (1)  OL L 343, 2009 12 22, p. 1.

         (2)  2014 m. kovo 19 d. Komisijos įgyvendinimo sprendimas 2014/156/ES, kuriuo nustatoma specialioji rytinės Atlanto vandenyno dalies ir Viduržemio jūros paprastųjų tunų bei Viduržemio jūros durklažuvių išteklių žvejybos ir šiaurinės Adrijos jūros dalies sardinių ir ančiuvių išteklių žvejybos kontrolės ir inspektavimo programa (OL L 85, 2014 3 21, p. 15).

         (3)  2016 m. rugsėjo 14 d. Europos Parlamento ir Tarybos reglamentas (ES) 2016/1627 dėl daugiamečio paprastųjų tunų išteklių rytinėje Atlanto vandenyno dalyje ir Viduržemio jūroje atkūrimo plano, kuriuo panaikinamas Tarybos reglamentas (EB) Nr. 302/2009 (OL L 252, 2016 9 16, p. 1).

         (4)  Rekomendacija GFCM/40/2016/4, kuria nustatomas europinių jūrinių lydekų ir giliavandenių rožinių krevečių žvejybos Sicilijos sąsiauryje daugiametis valdymo planas (12–16 GP).

         (5)  ICCAT rekomendacija [16–05], kuria pakeičiama Rekomendacija [13–04] ir nustatomas daugiametis Viduržemio jūros durklažuvių išteklių atkūrimo planas.

         PRIEDAS
         „
               I PRIEDAS

                  RIZIKOS VERTINIMO PROCEDŪROS

               Kiekvienas su 1 straipsnyje nurodytais ištekliais ir rajonu (-ais) susijęs žvejybos laivas, žvejybos laivų grupė, žvejybos įrankių kategorija, veiklos vykdytojas ir (arba) su žvejyba susijusi veikla kontroliuojami ir inspektuojami, atsižvelgiant į nustatytą prioriteto lygį. Prioriteto lygis nustatomas remiantis rizikos vertinimo, kurį atlieka kiekviena susijusi valstybė narė arba – tik 5 straipsnio 3 dalies taikymo tikslais – bet kuri kita valstybė narė, rezultatais pagal šią procedūrą:

                           Rizikos aprašymas
                           [atsižvelgiant į riziką, žvejybos rūšį, rajoną ir turimus duomenis]

                           Rodiklis
                           [atsižvelgiant į riziką, žvejybos rūšį, rajoną ir turimus duomenis]

                           Grandis žvejybos ir (arba) prekybos grandinėje (kada ir kur kyla rizika)

                           Dalykai, į kuriuos reikia atsižvelgti [atsižvelgiant į riziką, žvejybos rūšį, rajoną ir turimus duomenis]

                           Atvejų žvejyboje dažnumas (*1)

                           Galimos pasekmės (*1)

                           Rizikos lygis (*1)

                           [Pastaba. Valstybių narių nustatyta rizika turėtų atitikti 3 straipsnyje apibrėžtus tikslus]

                           Pagal žvejybos laivus, išteklius ir įrankius suskirstytas sužvejotas ir (arba) iškrautas laimikis,
                           pagal žvejybos laivus, išteklius ir įrankius suskirstyta žvejybos laivams skirta kvota,
                           standartinių dėžių naudojimas,
                           iškrautų žuvininkystės produktų rinkos kaina ir jos svyravimas (pirminis pardavimas),
                           anksčiau atliktų inspektavimo operacijų ir nustatytų pažeidimų, kuriuos padarė žvejybos laivas ir (arba) kitas atitinkamas veiklos vykdytojas, skaičius,
                           pagal 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 nuo 2015 m. sausio 1 d. galiojantis įpareigojimas iškrauti laimikį,
                           su uostu, vietove, rajonu ir specializacija susiję sukčiavimo faktai ir (arba) galima sukčiavimo grėsmė, įskaitant sportinės ir pramoginės žūklės laivus,
                           žvejybos arba su žvejyba susijusi veikla laikino žvejybos uždraudimo tam tikrose teritorijose laikotarpiu,
                           bet kokia kita aktuali informacija arba surinkti duomenys.

                              Dažni,

                              vidutinio dažnumo,

                              reti arba

                              nereikšmingi atvejai

                              Rimtos,

                              reikšmingos,

                              priimtinos arba nedidelės

                              Labai maža, maža, vidutinė, didelė arba labai didelė

               II PRIEDAS

                  TIKSLINIAI STANDARTAI

               1.   Inspektavimo operacijų jūroje (įskaitant priežiūrą iš oro, jei taikytina) skaičius

               Kasmet turi būti įgyvendinami šie tiksliniai žvejybos laivų, kuriais žvejojami 1 straipsnyje nurodyti ištekliai, inspektavimo jūroje standartai ir tikslai:

                           Per metus įgyvendintini standartai (*2)

                           Žvejyba

                           Pagal 5 straipsnio 2 dalį nustatytas žvejybos laivų rizikos lygis

                           didelė

                           labai didelė

                           Pirmųjų išteklių – paprastųjų tunų – žvejyba

                           Jūroje inspektuojama ne mažiau kaip 2,5 % didelės rizikos žvejybos laivais vykdomų žvejybos reisų, kurių tikslas – nurodytų išteklių žvejyba.

                           Jūroje inspektuojama ne mažiau kaip 5 % labai didelės rizikos žvejybos laivais vykdomų žvejybos reisų, kurių tikslas – nurodytų išteklių žvejyba.

                           Antrųjų išteklių – durklažuvių – žvejyba

                           Jūroje inspektuojama ne mažiau kaip 2,5 % didelės rizikos žvejybos laivais vykdomų žvejybos reisų, kurių tikslas – nurodytų išteklių žvejyba.

                           Jūroje inspektuojama ne mažiau kaip 5 % labai didelės rizikos žvejybos laivais vykdomų žvejybos reisų, kurių tikslas – nurodytų išteklių žvejyba.

                           Bet kuris rizikos lygis

                           Ketvirtųjų išteklių – sardinių ir ančiuvių – žvejyba

                           Jūroje inspektuojama ne mažiau kaip 20 % žvejybos laivų, kuriais atitinkamu žvejybos sezonu siekiama žvejoti nurodytus išteklius.

                           Penktųjų išteklių – europinių jūrinių lydekų ir giliavandenių rožinių krevečių – žvejyba

                           Jūroje inspektuojama ne mažiau kaip 30 % žvejybos laivų, kuriais atitinkamu žvejybos sezonu siekiama žvejoti nurodytus išteklius.

                           Tikslai

                           Žvejyba

                           Bet kuris rizikos lygis

                           Pirmųjų išteklių – paprastųjų tunų – žvejyba

                           Nedarant poveikio pirmiau nustatytiems tiksliniams standartams, turi būti siekiama patikrinti kuo daugiau perkėlimo operacijų.

                           Trečiųjų išteklių – ilgapelekių tunų – žvejyba

                           Inspektuojant jūroje pirmiausia tikrinama, kaip laikomasi techninių priemonių ir ar paisoma draudimo žvejoti laikotarpių.

                           Pirmųjų išteklių – paprastųjų tunų – žvejyba
                           Antrųjų išteklių – durklažuvių – žvejyba
                           Penktųjų išteklių – europinių jūrinių lydekų ir giliavandenių rožinių krevečių – žvejyba

                           Nedarant poveikio pirmiau nustatytiems tiksliniams standartams, inspektuojant jūroje pirmiausia tikrinama, kaip laikomasi techninių priemonių ir ar paisoma draudimo žvejoti tam tikrose teritorijose laikotarpių, įskaitant ribojamos žvejybos rajonus.

                     2.   Inspektavimo operacijų krante (įskaitant dokumentų kontrolę ir inspektavimą uostuose arba pirminio pardavimo vietose) skaičius

               Kasmet turi būti įgyvendinami šie tiksliniai žvejybos laivų ir kitų veiklos vykdytojų, žvejojančių 1 straipsnyje nurodytus išteklius, inspektavimo krante (įskaitant dokumentų tikrinimą ir inspektavimo operacijas uostuose arba pirminio pardavimo vietose) standartai ir tikslai:

                           Per metus įgyvendintini standartai (*3)

                           Žvejyba

                           Žvejybos laivų ir (arba) kitų veiklos vykdytojų (pirmojo pirkėjo) rizikos lygis

                           didelė

                           labai didelė

                           Pirmųjų išteklių – paprastųjų tunų – žvejyba

                           Uoste inspektuojama ne mažiau kaip 10 % viso kiekio, iškrauto iš didelės rizikos žvejybos laivų.

                           Uoste inspektuojama ne mažiau kaip 15 % viso kiekio, iškrauto iš labai didelės rizikos žvejybos laivų

                           Antrųjų išteklių – durklažuvių – žvejyba

                           Uoste inspektuojama ne mažiau kaip 10 % viso kiekio, iškrauto iš didelės rizikos žvejybos laivų.

                           Uoste inspektuojama ne mažiau kaip 15 % viso kiekio, iškrauto iš labai didelės rizikos žvejybos laivų

                           Ketvirtųjų išteklių – sardinių ir ančiuvių – žvejyba

                           Uoste inspektuojama ne mažiau kaip 10 % viso kiekio, iškrauto iš didelės rizikos žvejybos laivų.

                           Uoste inspektuojama ne mažiau kaip 15 % viso kiekio, iškrauto iš labai didelės rizikos žvejybos laivų

                           Bet kuris rizikos lygis

                           Penktųjų išteklių – europinių jūrinių lydekų ir giliavandenių rožinių krevečių – žvejyba

                           Uoste inspektuojama ne mažiau kaip 20 % viso kiekio, iškrauto iš žvejybos laivų, kuriais žvejojami nurodyti ištekliai.

                           Tikslai

                           Žvejyba

                           Bet kuris rizikos lygis

                           Trečiųjų išteklių – ilgapelekių tunų – žvejyba

                           Inspektuojant krante pirmiausia tikrinama, kaip laikomasi techninių priemonių ir ar paisoma draudimo žvejoti laikotarpių.

                           Pirmųjų išteklių – paprastųjų tunų – žvejyba
                           Antrųjų išteklių – durklažuvių – žvejyba
                           Ketvirtųjų išteklių – sardinių ir ančiuvių – žvejyba

                           Nedarant poveikio pirmiau nustatytiems tiksliniams standartams, pirmiausia tikrinama, kaip laikomasi techninių priemonių ir ar paisoma draudimo žvejoti laikotarpių.

                     Po žuvų iškrovimo arba perkrovimo atliekamos inspektavimo operacijos visų pirma vykdomos kaip papildoma kryžminės patikros priemonė siekiant patikrinti užregistruotos ir pateiktos informacijos apie sužvejotą ir iškrautą laimikį patikimumą.
               3.   Gaudyklių ir auginimo ūkių inspektavimo operacijų skaičius

               Kasmet turi būti įgyvendinami šie tiksliniai gaudyklių ir auginimo ūkių, susijusių su 1 straipsnyje nurodytų rajonų paprastaisiais tunais, inspektavimo standartai:

                           Per metus įgyvendintini standartai (*4)

                           Gaudyklių ir (arba) kitų veiklos vykdytojų (auginimo ūkio operatoriaus arba pirmojo pirkėjo) rizikos lygis

                           Bet kuris rizikos lygis

                           Pirmųjų išteklių – paprastųjų tunų – žvejyba

                           Inspektuojama 100 % gaudyklėse ir auginimo ūkiuose atliekamų žuvų perkėlimo į varžas ir perkėlimo operacijų, įskaitant žuvų paleidimo operacijas.

                     “

            (*1)

            Pastaba. Vertina valstybės narės. Atliekant rizikos vertinimą, remiantis ankstesne patirtimi ir visa turima informacija įvertinama reikalavimų nesilaikymo tikimybė ir galimos tokio nesilaikymo pasekmės.

            (*2)  išreiškiami visų žvejybos reisų, per metus įvykdomų atitinkamame rajone didelės arba labai didelės rizikos žvejybos laivais, procentine dalimi.

            (*3)  išreiškiami viso kiekio, per metus iškrauto iš didelės arba labai didelės rizikos žvejybos laivų, procentine dalimi.

            (*4)  išreiškiami viso kiekio, susijusio su perkėlimo į varžas operacijomis, per metus atliekamų didelės arba labai didelės rizikos gaudyklėse ir auginimo ūkiuose, procentine dalimi.


12.1.2018

               LT

               Europos Sąjungos oficialusis leidinys

               C 11/130

         P8_TA(2016)0002
   Prašymas atšaukti Czesławo Adamo Siekierskio (Czesław Adam Siekierski) imunitetą
   2016 m. sausio 19 d. Europos Parlamento sprendimas dėl prašymo atšaukti Czesławo Adamo Siekierskio (Czesław Adam Siekierski) imunitetą (2015/2268(IMM))
   (2018/C 011/16)

      Europos Parlamentas,

               —

               atsižvelgdamas į Lenkijos Respublikos generalinio prokuroro 2015 m. rugsėjo 7 d. perduotą prašymą atšaukti Czesławo Adamo Siekierskio imunitetą, kuris susijęs su Lenkijos generalinio kelių transporto inspektoriaus iškelta byla (Nr. CAN-PST-SCW.7421.573278.2015.3.A.0475) ir kuris buvo paskelbtas 2015 m. spalio 5 d. plenariniame posėdyje,

               —

               atsižvelgdamas į tai, kad Czesław Adam Siekierski atsisakė pasinaudoti teise duoti paaiškinimus, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 9 straipsnį bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Lenkijos Respublikos Konstitucijos 105 straipsnio 2 dalį ir į Lenkijos 1996 m. gegužės 9 d. įstatymo dėl Seimo ir Senato narių mandatų vykdymo 7b straipsnio 1 dalį, 7c straipsnio 1 dalį ir 10b straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0005/2016),

               A.

               kadangi Lenkijos Respublikos generalinis prokuroras perdavė Lenkijos generalinio kelių transporto inspektoriaus prašymą panaikinti Lenkijoje išrinkto Europos Parlamento nario Czesławo Adamo Siekierskio imunitetą už padarytą pažeidimą pagal 1971 m. gegužės 20 d. Smulkių pažeidimų kodekso 92a straipsnį ir 1997 m. birželio 20 d. Kelių eismo taisyklių įstatymo 20 straipsnio 1 dalį; kadangi konkrečiai tariamas pažeidimas susijęs su leistino greičio viršijimu gyvenvietėje;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės narės teritorijoje turi naudotis imunitetais, kurie suteikiami tos valstybės narės parlamento nariams;

               C.

               kadangi pagal Lenkijos Respublikos Konstitucijos 105 straipsnio 2 dalį ir 108 straipsnį atitinkamai be Seimo ar Senato sutikimo Seimo ar Senato narys negali būti traukiamas baudžiamojon atsakomybėn;

               D.

               kadangi Europos Parlamentas turi nuspręsti, ar Czesławo Adamo Siekierskio imunitetas turi būti atšauktas ar ne;

               E.

               kadangi, remiantis Darbo tvarkos taisyklių 9 straipsnio 7 dalimi, Teisės reikalų komitetas jokiais atvejais negali išsakyti nuomonės dėl Parlamento nario kaltumo ar nekaltumo;

               F.

               kadangi šiuo atveju Parlamentas nerado jokių fumus persecutionis įrodymų, t. y. nesama pakankamai rimtų ir aiškių įtarimų, kad prašymas pateiktas siekiant pakenkti atitinkamo Parlamento nario politinei reputacijai;

               1.

               nusprendžia atšaukti Czesławo Adamo Siekierskio imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Lenkijos Respublikos valdžios institucijai ir Czesławui Adamui Siekierskiui.

      (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EUC:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


title: 2018 m. sausio 22 d. Tarybos sprendimas (BUSP) 2018/89, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
22.1.2018

               LT

               Europos Sąjungos oficialusis leidinys

               LI 16/9

         TARYBOS SPRENDIMAS (BUSP) 2018/89
   2018 m. sausio 22 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1),
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. gegužės 27 d. Taryba priėmė Sprendimą (BUSP) 2016/849;

               (2)

               atsižvelgiant į tai, kad Korėjos Liaudies Demokratinė Respublika (KLDR), pažeisdama savo įsipareigojimus, nustatytus keliose Jungtinių Tautų Saugumo Tarybos rezoliucijose, tęsia ir spartina savo branduolines ir balistines programas, ką parodė paskiausias 2017 m. lapkričio 28 d. KLDR įvykdytas balistinės raketos paleidimas, į Sprendimo (BUSP) 2016/849 III priede pateiktą asmenų ir subjektų sąrašą turėtų būti įtraukta septyniolika asmenų;

               (3)

               todėl Sprendimo (BUSP) 2016/849 III priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/849 III priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2018 m. sausio 22 d.

            Tarybos vardu

            Pirmininkė

         F. MOGHERINI

      (1)  OL L 141, 2016 5 28, p. 79.

      PRIEDAS
      Į Sprendimo (BUSP) 2016/849 III priedo antraštės „23 straipsnio 1 dalies c punkte ir 27 straipsnio 1 dalies c punkte nurodytų asmenų sąrašas“ dalį „A. Asmenys“ įtraukiami:

                     Vardas, pavardė

                     Identifikavimo informacija

                     Įtraukimo į sąrašą data

                     Įtraukimo į sąrašą priežastys

                     „2.

                     CHOE Chan Il

                     2018 1 22

                     JT į sąrašą įtrauktos bendrovės „Korea Heungjin Trading Company“ Dandong biuro direktorius. KOMID, kita JT į sąrašą įtraukta bendrovė, naudojasi „Korea Heungjin“ prekybos tikslais. JT Sankcijų komitetas KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė.

                     3.

                     KIM Chol Nam

                     2018 1 22

                     Bendrovės „Sobaeksu United Corp“, kurią Sąjunga yra įtraukusi į sąrašą, Dandong padalinio direktorius. Bendrovės „Korea Changgwang Trading Corporation“, kuri, kaip nustatė JT ekspertų grupė, yra KOMID alias, Pekino padalinio atstovas. Sankcijų komitetas KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė.

                     4.

                     JON Chol Young

                     Paso Nr.: 563410192
                     Diplomatas KLDR ambasadoje Angoloje
                     Gimimo data: 1975 4 30

                     2018 1 22

                     Bendrovės „Green Pine Associated Corporation“ atstovas Angoloje ir KLDR akredituotas diplomatas Angoloje.
                     „Green Pine“ buvo JT įtraukta į sąrašą dėl savo veiklos, be kita ko, apimančios JT ginklų embargo pažeidimą. Taip pat „Green Pine“ derėjosi dėl sutarčių dėl Angolos karo laivų atnaujinimo, taip pažeisdama Jungtinių Tautų Saugumo Tarybos rezoliucijomis nustatytus draudimus.

                     5.

                     AN Jong Hyuk,
                     dar žinomas kaip An Jong Hyok

                     Diplomatas KLDR ambasadoje Egipte
                     Gimimo data: 1970 3 14
                     Paso numeris: 563410155

                     2018 1 22

                     Bendrovės „Saeng Pil Trading Corporation“, kuri yra bendrovės „Green Pine Associated Corporation“alias, atstovas ir KLDR diplomatas Egipte.
                     „Green Pine“ buvo JT įtraukta į sąrašą dėl savo veiklos, be kita ko, apimančios JT ginklų embargo pažeidimą.
                     An Jong Hyuk buvo įgaliotas „Saeng Pil“ vardu atlikti įvairias operacijas, įskaitant sutarčių pasirašymą ir vykdymą bei bankinės veiklos vykdymą. Šios bendrovės specializacija – karo laivų statyba ir elektroninių ryšių priemonių ir jūrų navigacijos įrangos kūrimas, gamyba ir įrengimas.

                     6.

                     CHOL Yun

                     KLDR ambasados Kinijoje trečiasis sekretorius

                     2018 1 22

                     JT ekspertų grupė nustatė, kad Chol Yun yra KLDR bendrovės „General Precious Metal“, susijusios su JT uždrausto su branduoline programa susijusio objekto ličio-6 pardavimu, kontaktinis asmuo ir KLDR diplomatas.
                     Anksčiau Sąjunga yra nustačiusi, kad „General Precious Metal“ yra „Green Pine“ – į JT sąrašą įtraukto subjekto – alias (alternatyvus pavadinimas).

                     7.

                     CHOE Kwang Hyok

                     2018 1 22

                     Choe Kwang Hyok dirbo bendrovės „Green Pine Associated Corporation“, kurią JT yra įtraukusi į sąrašą, atstovu.
                     JT ekspertų grupė nustatė, kad Choe Kwang Hyok yra bendrovės „Beijing King Helong International Trading Ltd“, kuri yra „Green Pine“alias, vykdomasis direktorius. Taip pat JT ekspertų grupė nustatė, kad jis yra „Hong Kong King Helong Int'l Trading Ltd“ direktorius ir KLDR subjekto, vadinamo „Korea Unhasu Trading Company“ atstovų biuru Pekine, darbuotojas; abu šie subjektai yra „Green Pine“alias.

                     8.

                     KIM Chang Hyok,
                     dar žinomas kaip James Jin arba James Kim

                     Gimimo data: 1963 4 29
                     Gimimo vieta: N. Hamgyong
                     Paso Nr.: 472130058

                     2018 1 22

                     JT ekspertų grupė nustatė, kad Kim Chang Hyok yra „Pan Systems Pyongyang“ atstovas Malaizijoje. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.
                     Atidarė daug sąskaitų Malaizijoje fiktyvių „Glocom“ bendrovei, kuri pati yra fiktyvi į sąrašą įtraukto subjekto „Pan Systems Pyongyang“ bendrovė, priklausančių bendrovių vardu.

                     9.

                     PARK Young Han

                     2018 1 22

                     „Beijing New Technology“, kuri, kaip nustatė JT ekspertų grupė, yra KOMID priedangos įmonė, direktorius. Sankcijų komitetas KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė.
                     Teisinis atstovas, dirbantis „Guancaiweixing Trading Co., Ltd“, kuri, kaip nustatė JT ekspertų grupė, yra 2012 m. rugpjūčio mėn. sulaikyto į Eritrėją siųsto su kariniais objektais susijusio krovinio siuntėjas.

                     10.

                     RYANG Su Nyo

                     Gimimo data: 1959 8 11
                     Gimimo vieta: Japonija

                     2018 1 22

                     „Pan Systems Pyongyang“ direktorius. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.

                     11.

                     PYON Won Gun

                     Gimimo data: 1968 3 13
                     Gimimo vieta: S. Phyongan
                     Tarnybinio paso numeris: 836220035
                     Paso numeris: 290220142

                     2018 1 22

                     Bendrovės „Glocom“, kuri yra „Pan Systems Pyongyang“ fiktyvi bendrovė, direktorius. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.
                     „Glocom“ reklamuoja radijo ryšių įrangą karinėms ir paramilitarinėms organizacijoms.
                     JT ekspertų grupė taip pat nustatė, kad Pyon Won Gun yra KLDR pilietis, dirbantis bendrovėje „Pan Systems Pyongyang“.

                     12.

                     PAE Won Chol

                     Gimimo data: 1969 8 30
                     Gimimo vieta: Pyongyang (Pchenjanas)
                     Diplomatinio paso numeris: 654310150

                     2018 1 22

                     JT ekspertų grupė nustatė, kad Pae Won Chol yra KLDR pilietis, dirbantis bendrovėje „Pan Systems Pyongyang“. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.

                     13.

                     RI Sin Song

                     2018 1 22

                     JT ekspertų grupė nustatė, kad Ri Sin Song yra KLDR pilietis, dirbantis bendrovėje „Pan Systems Pyongyang“. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.

                     14.

                     KIM Sung Su

                     2018 1 22

                     JT ekspertų grupė nustatė, kad Kim Sung Su yra „Pan Systems Pyongyang“ atstovas Kinijoje. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.

                     15.

                     KIM Pyong Chol

                     2018 1 22

                     JT ekspertų grupė nustatė, kad Kim Pyong Chol yra KLDR pilietis, dirbantis bendrovėje „Pan Systems Pyongyang“. Bendrovę „Pan Systems Pyongyang“ Sąjunga yra įtraukusi į sąrašą dėl to, kad ši bendrovė padeda išvengti Jungtinių Tautų Saugumo Tarybos nustatytų sankcijų bandydama parduoti ginklus ir susijusius reikmenis Eritrėjai. „Pan Systems“ taip pat yra kontroliuojama subjekto „Reconnaissance General Bureau“, kuris buvo įtrauktas į JT sąrašą, ir veikia jo vardu.

                     16.

                     CHOE Kwang Su

                     KLDR ambasados Pietų Afrikoje trečiasis sekretorius
                     Gimimo data: 1955 4 20
                     Paso numeris: 381210143 (Galiojimo pabaigos data: 2016 6 3)

                     2018 1 22

                     JT ekspertų grupė nustatė, kad Choe Kwang Su yra bendrovės „Haegeumgang Trading Company“ atstovas. Vykdydamas savo įgaliojimus Choe Kwang Su pasirašė KLDR ir Mozambiko karinio bendradarbiavimo sutartį, pažeisdamas Jungtinių Tautų Saugumo Tarybos rezoliucijomis nustatytus draudimus. Ta sutartis buvo susijusi su ginklų ir su ginklais susijusių reikmenų tiekimu bendrovei „Monte Binga“, kurią kontroliuoja Mozambiko Vyriausybė.

                     17.

                     PAK In Su,
                     dar žinomas kaip Daniel Pak

                     Gimimo data: 1957 5 22
                     Gimimo vieta: N. Hamgyong
                     Diplomatinio paso numeris: 290221242

                     2018 1 22

                     JT ekspertų grupė nustatė, kad Pak In Su dalyvavo veikloje, susijusioje su anglių iš KLDR pardavimu Malaizijoje, pažeisdamas Jungtinių Tautų Saugumo Tarybos rezoliucijomis nustatytus draudimus.

                     18.

                     SON Young-Nam

                     KLDR ambasados Bangladeše pirmasis sekretorius

                     2018 1 22

                     JT ekspertų grupė nustatė, kad Son Young-Nam dalyvavo veikloje, susijusioje su aukso ir kitų objektų kontrabanda į KLDR, pažeisdamas Jungtinių Tautų Saugumo Tarybos rezoliucijomis nustatytus draudimus.“